b'\n_START_ARTICLE_\nJanne Juusela\n_START_PARAGRAPH_\nJanne Tapani Juusela (s. 9. tammikuuta 1970 Helsinki) on suomalainen asianajaja ja yksi Suomen johtavista veroasiantuntijoista. Juusela toimii neuvonantajana erityisesti yritysverotukseen, kansainv\xc3\xa4liseen verotukseen, yrityskauppoihin ja veroriitoihin liittyviss\xc3\xa4 kysymyksiss\xc3\xa4. Juusela on Asianajotoimisto Borenius Oy:n osakas ja veroryhm\xc3\xa4n vet\xc3\xa4j\xc3\xa4. Aikaisemmin h\xc3\xa4n on ty\xc3\xb6skennellyt mm. valtiovarainministeri\xc3\xb6n ja kansainv\xc3\xa4lisen tilintarkastusyhteis\xc3\xb6n palveluksessa. _NEWLINE_Juusela on vuonna 1998 v\xc3\xa4itellyt oikeustieteen tohtoriksi vero-oikeudesta. H\xc3\xa4n on vuodesta 2002 l\xc3\xa4htien toiminut vero-oikeuden dosenttina Helsingin yliopistossa. Juusela kirjoittaa ja luennoi s\xc3\xa4\xc3\xa4nn\xc3\xb6llisesti omaan erityisosaamiseensa liittyvist\xc3\xa4 aiheista.'